Mandat for Komiteen for innpassingsopptaket til masterprogrammet i odontologi
[bookmark: _Hlk183784310]Komiteen har som oppgave å vurdere og avgjøre søknader om innpassing fra studenter med tidligere påbegynt eller fullført utdanning innenfor odontologi eller relaterte fagområder. Komiteen skal sikre at innpassingsopptaket utføres med høy faglig kvalitet og samsvarer med programmets overordnede læringsmål.
Innpassingsopptaket foregår i all hovedsak i perioden 1. mars til 30. april. 
Mandat
1. Arbeidsoppgaver
· Vurdere innpassingssøknader basert på tidligere utdanning, erfaring og faglig relevans.
· Ta beslutninger om innpassing i samsvar med universitetets regelverk og retningslinjer.
· Sikre rettferdig behandling av alle søknader og sørge for grunnlag for vedtak til søkerne.
· Holde seg oppdatert på relevant regelverk og justere kriterier og prosesser ved behov.
· Rapportere årlig til fakultetets studieledelse om innpassingsopptakets kvalitet og utfordringer.
· I tillegg vurdere søknader om fritak og opprykk i forbindelse med høstens studiestart

2. Beslutning
· Alle beslutninger skal tas gjennom konsensus når mulig, men flertallsvedtak blant de vitenskapelige i komiteen kan anvendes ved uenighet. 

3. Møter og saksbehandling
· Studiekonsulenten innkaller til møte en uke etter dokumentasjonsfrist 15.03.
· Studiekonsulenten vurderer kvalifiserte søkere ut ifra opptakskrav og relevans, og setter opp liste til komiteen som rangerer søkerne
· Studiekonsulenten fører møtereferater og arkiverer disse på delt fellesområde.
Alle henvendelser vedrørende innpassingsopptaket svares ut av studiekonsulenten.
· Studiekonsulenten har ansvar for å kommunisere søknadsfrister, saksbehandlingstider og skriftlige vedtak til søkerne basert på komitéens vurderinger og beslutninger.

4. Oppnevning
Komiteen oppnevnes av studiedekanen og skal som hovedregel bestå av tre vitenskapelig ansatte samt ett studentmedlem. Fast vitenskapelige oppnevnes for en periode på 4 år. Student-representanten utpekes av OSU og oppnevnes for ett år av gangen. Medlemmer:
· Professor Amer Sehic (IOB)
· Professor Trude Marie Haug (IOB)
· Førsteamanuensis Bjørn Einar Dahl (IKO)
· Studentrepresentant Son Lam Pham
Studieseksjonen har sekretærfunksjon for komiteen.

Mandatet er godkjent av PSS 05.06.2025.
